Nuwe Stories-kortverhaalwedstryd 2013: Onderhoud met Elmien de Klerk - LitNet
Naomi Bruwer, Elmien de Klerk 2013-12-11
Stefanie is 'n jong tienerdogter wat 'n ontsettende verlies in haar gesin beleef. Na afloop van dié tragedie moet haar ouers 'n moeilike keuse maak. Daar is ook onafgehandelde sake wat na vore kom en gevolge het.
Aan die begin was dit moeilik om die kritiek konstruktief te gebruik, omdat ek so 'n spesifieke idee van die verhaal gehad het. Namate ek dit toegepas het en die verhaal stadigaan verander het, kon ek egter saamstem dat dit 'n verbetering was. Dit het my geleer om 'n meer objektiewe standpunt in te neem en ander, wyer moontlikhede en idees te oorweeg.
Jy gaan nie net begin skryf en daar is dit dadelik perfek nie. Elke eerste poging is swak; moenie dat dit jou onderkry nie.
Etienne van Heerden het my voete onder my uitgeslaan met Toorberg. Dit was 'n voorgeskrewe werk in matriek en sedertdien lees ek sy boeke soos wat ek roomys eet: stadig en in stilte sodat ek die lekkerte kan uitrek. Ek geniet die kompleksiteit en diepte van sy verhale, en die vloei tussen die verlede en hede, realiteit en magiese elemente.
Ingrid Winterbach se boeke spreek weer emosioneel tot my. Dit laat my met 'n ontsettende melancholie, maar ek bly terugkom vir meer.
Ek is maar nog 'n groentjie as dit by skryf kom. Hierdie was my eerste inskrywing vir 'n kompetisie. Ek het baie uit die proses geleer en sal beslis weer aan skryfkompetisies deelneem. Wie weet, dalk skryf ek eendag 'n boek!